Inah Canabarro Lucas

Inah Canabarro Lucas, STJ (8 Jun 1908 – 30 April 2025) iya nya siku nan Roman Katolik Brazil sereta orang ke udah manggai umur seratus taun. Ba umur 116 taun, 326 hari, iya nyadi orang idup ke pemadu tuai di dunya ke udah disahka pengudah pemati Tomiko Itooka dalam taun 2024, pia mega nan ke pemadu tuai idup di dunya kenyau ari pemati Lucile Randon dalam taun 2023 nyentuk ke pemati iya empu kena 30 April 2020. Iya seiku ari raban Sister Teresa.

 Biografi 
Lucas ada kena 8 Jun 1908 di São Fransisco de Assis, Rio Grande do Sul, Brazil lalu apai indai iya benama João Antonio Lucas enggau Mariana Canabarro. Iya uchu indu Jeneral David Canabarro, ke kala beperang dalam Perang Ragamuffin. Iya bisi menyadi lelaki ke biak, Rube (1909–1987), ke kala nyadi Leftenan Kolonel Penerebai Bilun dalam Soldadu Langit Brazil.

Maya agi mit, iya amat kurus, lalu mayuh orang ba genturung pendiau iya ngumbai iya enda ulih idup nyentukka iya besai.

Iya gawa nyadi pengajar tadika ba Sekula Tinggi Santa Tereza de Jesus, lalu kala ngajar João Figueiredo, presiden ke-30 Brazil. 

Paus Francis udah nganjung pesan pengaga ati ngagai iya ba hari pengada iya ke-110.

Iya nyadi orang ke pemadu tuai ke agi idup di Brazil berindik ari pemati Antonia da Santa Cruz (1905–2022) kena 23 Januari 2022. Kena bulan Mei 2023, diosis besai ba endur iya ngintu hari pengada iya ke-115.

Iya nyadi orang ke pemadu tuai idup ba dunya berindik ari pemati Tomiko Itooka kena 29 Disember 2024. 

Inah Canabarro Lucas mati kena 30 April 2025, maya umur 116 taun 326 hari, ba Palan Pengenduh Santo Enrique de Ossó Sister Teresa Brazil, siti gerempung Karmelit ti udah dibuai.  Berindik ari pemati iya, Ethel Caterham ari United Kingdom nyadi orang ke pemadu tuai idup ba dunya.

Iya nyadi nan kedua pemadu tuai dalam sejarah, pengudah Lucile Randon.

 Kereban sanding 

Kategori:Pengada 1908
Kategori:Pemati 2025